## Rješenje kojim se Jošku Miliši iz Zagreba oduzima odobrenje za rad investicijskog savjetnika

### NN 100/2009 (19.8.2009.), Rješenje kojim se Jošku Miliši iz Zagreba oduzima odobrenje za rad investicijskog savjetnika

HRVATSKA AGENCIJA ZA NADZOR FINANCIJSKIH USLUGA

2586

Temeljem odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), članka 27. stavak 1. točka 4. Zakona o tržištu kapitala (»Narodne novine« br. 88/08, 146/08 i 74/09), Uprava Hrvatske agencije za nadzor financijskih usluga, u predmetu oduzimanja odobrenja Jošku Miliši iz Zagreba, B. Hanžekovića 9, za rad investicijskog savjetnika, na sjednici održanoj 30. srpnja 2009. godine donijela je

RJEŠENJE

1. Jošku Miliši iz Zagreba, B. Hanžekovića 9, oduzima se odobrenje za rad investicijskog savjetnika.

2. Ovo rješenje upisuje se u Registar investicijskih savjetnika, koji vodi Hrvatska agencija za nadzor financijskih usluga, pod rednim brojem 4 (četiri).

3. Ovo rješenje objavit će se u »Narodnim novinama«.

Obrazloženje

Joško Miliša je 23. srpnja 2009. godine podnio Hrvatskoj agenciji za nadzor financijskih usluga (dalje: Agencija) zahtjev za oduzimanje odobrenja za rad investicijskog savjetnika.

Rješenjem Komisije za vrijednosne papire Republike Hrvatske, klasa: UP/I-450-08/02-02/213, 16. siječnja 2003. godine, Jošku Miliši, zaposleniku investicijskog društva Šted-kapital d.o.o., Zagreb, Slavonska avenija 3 (dalje: Društvo), izdana je na neodređeno vrijeme dozvola za obavljanje poslova investicijskog savjetnika.

Dalje, u predmetu klase: UP/I-451-04/09-02/44, rješenjem Agencije od 30. srpnja 2009. godine, utvrđeno je da Društvu prestaje važiti odobrenje za rad, izdano temeljem rješenja Komisije za vrijednosne papire Republike Hrvatske, 13. prosinca 2001. godine.

Sukladno odredbi članka 24. stavak 2. Zakona o tržištu kapitala (dalje: Zakon), investicijski savjetnik je zaposlenik investicijskog društva koji na temelju odobrenja Agencije obavlja poslove sadržane u investicijskim uslugama iz članka 5. stavka 1. točke 1., 2., 4. i 5. Zakona, odnosno zaposlenik društva za upravljanje otvorenim investicijskim fondovima s javnom ponudom koji na temelju odobrenja Agencije obavlja poslove sadržane u investicijskim uslugama iz članka 5. stavka 1. točke 4. i 5. Zakona.

Budući da je Društvu prestaje važiti odobrenje za rad, Joško Miliša više ne ispunjava uvjete na temelju kojih mu je izdano odobrenje za rad.

Stoga je valjalo, sukladno odredbi članka 27. stavak 1. točka 4. Zakona, riješiti kao u izrjeci ovog rješenja, dakle oduzeti mu odobrenje za rad investicijskog savjetnika i provesti upis oduzimanja odobrenja u Registru investicijskih savjetnika koji vodi Agencija, s danom upisa 30. srpnja 2009. godine, pod rednim brojem 4 (četiri).

Sukladno odredbi članka 8. stavak 3. Zakona o Hrvatskoj agenciji za nadzor financijskih usluga (»Narodne novine« br. 140/05) ovo rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istoga može pokrenuti upravni spor podnošenjem tužbe Upravnom sudu Republike Hrvatske u roku od 30 dana od dana primitka ovog rješenja.

Klasa: UP/I-451-04/09-08/20
Urbroj: 326-111/09-2
Zagreb, 30. srpnja 2009.

Član Uprave
Ivo Šulenta, v. r.

Rješenje, NN 100/2009-2586